आईपीएल की तरह बठिंडा में तेश्वर क्रिकेट चैंपियनशिप 18 से, 21 टीमें लेंगी हिस्सा
टीम बनाने वाले प्लेयर्स को ही अन्य टीम ने खरीदा
देशके प्रख्यात आईपीएल की तर्ज पर बठिंडा में पहली बार तेश्वर स्पोटर्स एकेडमी की ओर से तेश्वर क्रिकेट चैंपियनशिप कराई जा रही है। चैंपियनशीप जिसकी शुरुआत 18 मार्च से होगी। यह बठिंडा के लिए पहला मौका है जो अब तक के सबसे बड़ी चैंपियनशिप मानसा रोड अंडरब्रिज के समीप खुले मैदान में होगी। क्रिकेट चैंपियनशिप के लिए बनाए गए तीन पूल में 21 टीमों के दरम्यान मुकाबले होंगे। इस दौरान चैंपियनशिप विजेता एवं सर्वोत्तम खिलाड़ी को आकर्षक नगद इनाम दिए जाएंगे। एकेडमी के संचालक गगनतेश्वर सिंह ने बताया कि चैंपियनशिप की विजेता टीम को 31,000 जबकि उपविजेता टीम को 21,000 का नकद इनाम ट्राफी दी जाएगी जबकि सर्वोत्तम खिलाड़ी को भी इनाम प्रदान किए जाएंगे।
उन्होंने बताया कि चैंपियनशिप के लिए 300 खिलाड़ियों ने आवेदन किया, जिनके आधार पर 21 टीमों के लिए 273 खिलाड़ियों का चयन किया गया। हरेक टीम में 13 खिलाड़ी होंगे। खिलाड़ियों को उनके टैलेंट के अनुरूप 5 कैटेगरीज में बांटा गया है। इनमें पहली कैटेगरी में 1, दूसरी में 2 जबकि तीसरी चौथी कैटेगरी में 3-3 तथा कैटेगरी नंबर 5 में 4 खिलाड़ी हर टीम को दिए गए है। खिलाड़ियों का कैटेगिराइजेशन बोली समारोह में किया गया जहां हर टीम स्पांसर को 5 लाख प्वाइंट दिए गए जिनमें 13 खिलाड़ियों की खरीद के लिए 2.5 लाख प्वाइंट रिजर्व रखे गए। बकाया 2.5 लाख प्वाइंट अच्छे खिलाड़ी लेने के लिए है।
मुकाबले का शेड्यूल
पूल पूल बी पूल सी
फ्रूटजंक्शन एचपी रेसर आदी इलेवन
बांबे इंटीरीयर सचिन इलेवन आलीशान सिल्वर
जिंदल अस्पताल सिंह इलेवन देसू जनरल स्टोर
इंग्लिश काउंटी आरव ट्रेवलर्स एनडीआरसी
इमीग्रेंट्स आदेश अस्पताल कामाक्षी टीएमटी
राधे कृष्ण ज्वेलर्स सेल टीएमटी इंद्राणी अस्पताल
सुजाता आरओ जॉकी डेनिम फाइव फिंगर्स
21 टीमों को तीन पूलों में बांटा गया है। हर पूल की टीमें आपस में मैच खेलेगी। एक टीम कम से कम 6 मैच जरूर खेलेगी, लीग मैचों के बाद हर पूल में पहली तीन टीमें अगले पड़ाव में पहुंचेगी। इनमें पहली दो टीमें सीधा क्वार्टर फाइनल खेलेगी जबकि पिछली टीम टीमें प्री-क्वार्टर फाइनल मैच खेलेगी और इनमें से दो टीमें ही आगे जा सकेंगी। इनमें 8 टीमों में 2 टीमें ही क्वार्टर और सेमिफाइनल मैच जीतकर फाइनल के लिए क्वालीफाई होंगी।
तीन पूलों में बांटी 21 टीमें
टूर्नामेंट का स्टार प्लेयर हैरी संधू एचपी रेसर की टीम बना रहा था, जिसे बांबे इंटीरियर की टीम ले गई जबकि बंबे इंटीरियर के खिलाड़ी हरदीप बब्बन को इंग्लिश काउंटी ने खरीद लिया। वहीं इंग्लिश काउंटी के पसंदीदा खिलाड़ी को आदेश अस्पताल की टीम ने खरीद।
फ्रूट जंक्शन की टीम बनाने में कशमकश कर रहे तेजपाल खुद सचिन इलेवन में चले गए है। विराट कोहली का साथी रहे अंकुर गर्ग इंदरानी अस्पताल की टीम के लिए खेल रहा हैं इस खिलाड़ी पर कई टीमों की नजर थी। एक अन्य स्टार और तेजतर्रार खिलाड़ी सचिन हमेशा की तरह अपने पसंदीदा खिलाड़ियों की फाइव फिंगर्स टीम बनाने में कामयाब रहा। इस अवसर पर मनोज खोसला, मंपी बाजवा, मनोज यादव, अरूण वधावन, देवराज गोयल, राजीव गोयल, अर्जुन कुमार, गौतम कुमार, हनी धीर, मोहित गुप्ता, अमन जोत सिंह, शेखर तंवर, लखवीर सिंह लक्खा, राजीव मोहंती समेत अनेक प्रमुख लोग उपस्थित रहे।
awa_Deva hin_Deva hin_Deva hin_Deva hin_Deva mar_Deva bho_Deva kas_Deva bho_Deva bho_Deva hne_Deva bho_Deva awa_Deva hin_Deva hin_Deva hin_Deva awa_Deva